**Protokoll fra møte i Arbeidsutvalget nr 3/2019**

**Dato: 29.3.2019**

**Tid: 9:30 – 15:30**

**Sted: Nordland kunst- og filmfagskole, Kabelvåg**

Arbeidsutvalget deltok under åpning av fiskerimessa Lofotfishing 2019 som en del av møteprogrammet.

**Til stede**

|  |  |  |
| --- | --- | --- |
| Ordførere | Kommune | Deltakelse |
| Evind Holst, leder | Vågan | Møtt |
| Tor-Arne Andreassen | Røst | Møtt |
| Remi Solberg | Vestvågøy | Møtt |
| Hans Fredrik Sørdal | Flakstad | Møtt |
| Lillian Rasmussen | Moskenes | Møtt |
| Dagfinn Arntsen | Værøy | Møtt |

|  |  |  |
| --- | --- | --- |
| Rådmenn | Kommune | Deltakelse |
| Kjell Idar Berg | Vestvågøy, leder rådmannsutvalget | Møtt |

|  |  |  |
| --- | --- | --- |
| Sekretariatet | Stilling/firma/organisasjon | Deltakelse |
| Randi Lervik |  |  |

|  |  |  |
| --- | --- | --- |
| Øvrige frammøtte | Stilling/firma/organisasjon | Deltakelse |
| Katja Jakobsen | Rektor, Nordland kunst- og filmfagskole |  |
| Sverre Pedersen | Styreleder, Nordland kunst- og filmfagskole |  |
| Louise Grane Larsen | Administrasjonssjef, Nordland Kunst- og filmfagskole |  |
| Rune Stokvold | Lofotfisk, leder fiskeriutvalget Vest-Lofoten fiskeriutvalg |  |
| Roger Abrahamsen | Ballstad Slip, medlem fiskeriutvalg  |  |
| Søren Fredrik Voie | Daglig leder, Vest-Lofoten næringsforening |  |
| Are Johansen | Koordinator, Vannforskriftsarbeidet  |  |

**Sak 10/19 Godkjenning av innkalling og saksliste**

**Behandling:**Følgende saker ble foreslått tatt opp under eventuelt:
Lofotkraft legger ned beredskapsvakt – Tor-Arne Andreassen

Lokalisering av ambulansehelikopter – orientering om prosess – Eivind Holst

Beredskap – felles uttalelse – Hans Fredrik Sørdal

Telenors varslede utfasing av kobbernett – Remi Solberg

**Vedtak**Innkalling og saksliste vedtas med tilegg for følgende saker under eventuelt:

1. Nedlegging av beredskapsvakt for Lofotkraft
2. Lokalisering av ambulansehelikopter – orientering om prosess
3. Beredskap ved ulykker – felles uttalelse
4. Telenors varslede utfasing av kobbernett

**Sak 11/19 Godkjenning av protokoll**

**Vedtak:**

Protokoll fra AU-møte nr 2 – 2019 godkjennes.

**Sak 12/19 Strategier for Lofotrådet – videre arbeid**

**Behandling**

Sekretariatsleder gikk gjennom utkast til strategidokument med fokus på mål og strategier. For hver mål er det pekt på hvilket eller hvilke av FN’s bærekraftsmål de skal bidra til å oppfylle. Strategiene er bygd på innspill fra Lofotrådet i møte 28.2.19. Innledning med framtidsbilde ble drøftet. Medlemmene i Arbeidsutvalget sender sine innspill til sekretariatet.

**Vedtak:**

Sekretariatet arbeider videre med strategi med de innspill som kom fram i møtet før endelig behandling i Lofotrådet.

**Sak 13/19 Orientering fra sekretariatet**

Sekretariatsleder la fram økonomisk status for drift for 2019, årsregnskap 2018 og regnskap for prosjektet TestLab ble gjennomgått.

**Vedtak:**

Tas til orientering.

**Sak 14/19 Orienteringer**

1. **Nordland kunst- og filmfagskole.**

**Behandling:**
Rektor Katja Jakobsen, adm.sjef Louise Grane Olsen og styreleder Sverre Pedersen viste rundt på skolen og orienterte om skolens virksomhet i dag. AU ble også presentert for prosess for etablering av utdanning innen levende bilder på universitetsnivå ved skolen. Nordland fylkeskommune eier skolen i dag, og har investert betydelig i infrastruktur og drift gjennom mange år. Det gjør at skolen i dag har fasiliteter langt ut over det noen andre undervisningsinstitusjoner i landet innen dette fagfeltet. Skolens resultater er også svært gode. For å fortsette utviklingen må skolen knyttes fast til et eksisterende universitet, og det er ønskelig å inngå avtale med UiT Norges arktiske universitet. Det samarbeides allerede godt med UiT, og det som mangler er avklaringer i fht finansiering.

1. **Vannforskriften – status og videre framdrift**

**Behandling:**
Koordinator Are Johansen orienterte. Presentasjon legges med protokoll. Det er store ambisjoner med tanke på vannforvaltning fra nasjonalt hold. Utfordring i Lofoten rundt spredte avløp. Er søkt om midler til eget interkommunalt prosjekt for å finne løsninger.

Mulig å harmonisere hvordan vi håndterer spredte avløp i Lofoten?

**Vedtak:**

Tas til orientering.

**Sak 15/19 Drøftingssaker:
A. Framtidens fiskeripolitikk – møte med fiskeriutvalget Vest-Lofoten næringsforening**

Rune Stokvold innledet fra fiskeriutvalget. Presentasjon legges ved protokoll. Stortinget har varslet melding om framtidig kvotepolitikk som danner bakteppe for drøfting. Regjeringen har sagt de vil «rydde opp i uheldige sider ved pliktene» (regjeringsplattformen Granavolden).

Dagfinn Arntsen tok til orde for å øke ferskfiskordninga og få større andel til Nordland.

Torsk er mest framme i diskusjonen, viktig også å ta med øvrige arter.

Hans Fredrik Sørdal pekte på at innovasjons- og støtteordninger må bygge opp under innovasjon, også fra de mindre aktørene med gode ideer. Viktig at disse ordningene er ubyråkratiske.

Roger Abrahamsen tok opp viktigheten av å få fortgang i planlegging av fiskerihavner.

Forurensningsproblematikk i havner, felles ansvar for privat og det offentlige, ønsker gjerne felles plan for regionen. Utfordring med krav satt i forurensningsforskriften.

Søren Fredrik Voie spilte inn behovet for landstrøm i havner som tema som må løses.

**Vedtak:**
Tas til orientering.

**B. Tilbakemelding samfunnsmål og effektmål for prosjekt samferdselssløsninger LoVe – frist 15.mai.**

**Behandling:**

I politisk samrådingsmøte med Avinor og Statens vegvesen påpekte Lillian Rasmussen at reisetid og frekvens til Tromsø bør inngå i vurdering av effektmål for prosjektet. Øvrige representanter fra Arbeidsutvalget sluttet opp om kommentaren. Avinor har bedt om tilbakemelding fra alle parter på samfunnsmål og effektmål innen 15. mai 2019.

**Vedtak:**

Sekretariatet gir skriftlig tilbakemelding til Avinor med innspill til effektmål i prosjekt samferdselsløsninger LoVe som drøftet.

**C. Møte med Nordlandsbenken**

**Vedtak:**

Det tas initiativ til felles møte med Nordlandsbenken. Sekretariatet ber om møte. Arbeidsutvalgets medlemmer spiller inn aktuelle tema å ta opp.

**Sak 16/19 Innspill til prioritering av utbedringer på viktige fylkesveger med næringstransporter i Nordland.**

**Behandling:**

Flakstad kommune la fram sine prioriterte innspill i møtet:

 FV 810 – Sund – E10

Økende helårlig næringstransport, både fisk og turisme. I 2019 forventes ca 700 vogntog og 15.000 minibusser/personbiler.

 FV 807 – Nusfjord – E10

Stor og økende næringstrafikk til smoltanlegg og turistanlegg. Planlagt utbygging av smoltanlegg vil øke næringstrafikken betydelig. Behov for utbedring av trafikksikkerhet, rasfare og framkommelighet med større kjøretøy.

 FV 811 – Vikten – E10

Stor rasfare langs deler av veien. Flere perioder med stenging de siste årene. Økende turisttrafikk.

Værøy kommune vil prioritere rassikring av Fylkesvei 793 – Skaret som prioritet i kommunen.

Røst kommune presiserte saksopplysninger med riktig benevning på strekningene på Røst.

Drøfting ut fra kriterier satt for prioritering.

**Vedtak**Lofotrådet vedtar følgende som svar på fylkesrådet i Nordland sin anmodning om innspill i anledning rullering av Regional transportplan Nordland – Handlingsprogram 2018 – 2021:

*Lofotrådet ser det som svært posivt at Nordland fylkesommune øker satsingen på fylkesveger i kommende fireårsperiode. 303 km av Lofotens vegnett er fylkesveger, og flere av vegstrekningene har ikke fast dekke. Lofotrådet er bedt om å prioritere fylkesveger som er særlig viktige for næringstransporter. Målinger av årsdøgntrafikk (ÅDT) for store kjøretøy viser økning av trafikkmengden fra 2017 – 2018 gjennom hele Lofoten. Det er ingen grunn til å anta at dette tallet vil gå ned. I tillegg til sjømat, industri og bygg/anlegg, utgjør trafikk fra reiselivet en stadig større belastning på vegnettet gjennom hele året. I Nærings- og godstrømssanalyse – Nordland 2018, peker også næringen sjøl på behov for bedre vegstandard og bedre frekvens på stoppe- og parkeringsområder som viktige tiltak. Fylkesvegene er langt dårligere stelt på denne fronten, enn f.eks E10 gjennom Lofoten. Stor andel utleiebiler med til dels uerfarne og uoppmerksomme sjåfører gir sikkerhetsmessige utfordringer. Dette kombinert med økende næringstransport i form av utenlandske vogntog på vinterveger, utfordrer både trafikksikkerheten og stabil næringstransport.*

*Lofotrådet vil særlig peke på følgende vegstrekninger som må prioriteres inn ved rullering av tiltaksliste for strekningsvise prosjekt og mindre utbedringstiltak i Regional transportplan Nordlands handlingsprogram 2018 – 2021*

*Fv 888 Laukvik* ***–***

*Veibredde, telehiv, kvalitet på dekket for svak.*

*Fv 864 fra E10 til Brenna og Sydalen*

*telehiv / veibanens beskaffenhet bør forbedres.*

*FV 998 Ramsvika-Mortsund + FV 997 – Fygle-Ramsvika*

*Mye næringstrafikk i fbm oppdrett, hvitfisk. Stort turistanlegg i Mortsund som genererer mye biltrafikk. Smal vei uten G/S, få møteplasser.*

*FV 825/990 – Offersøy/Haukland/Uttakleiv/Skullbru.*

*Stor turisttrafikk til utfartsstedene Haukland og Uttakleiv 250/300.000 besøkende, i tillegg ledes det trafikk via GPS fra E10 som gjennomgangstrafikk mellom Skreda og Skullbru.*

*FV 810 – Sund – E10*

*Økende helårlig næringstransport, både fisk og turisme. I 2019 forventes ca 700 vogntog og 15.000 minibusser/personbiler.*

 *FV 807 – Nusfjord – E10*

*Stor og økende næringstrafikk til smoltanlegg og turistanlegg. Planlagt utbygging av smoltanlegg vil øke næringstrafikken betydelig. Behov for utbedring av trafikksikkerhet, rasfare og framkommelighet med større kjøretøy.*

*FV 781 Tjuvsøya – Kalvøya*

*Utbedring/utvidelse av bru*

*FV 784 - Reasfaltering av øvrige fylkeskommunale veier. (7.6 km)*

Innspill oversendes Nordland fylkeskommune og Lofotkommunene.

**Sak 17/19 Eventuelt**

1. Nedlegging av beredskapsvakt for Lofotkraft

**Behandling:**

Tor Arne Andreassen innledet.

**Vedtak:** Drøfting tas til orientering

1. Lokalisering av ambulansehelikopter – orientering om prosess

**Behandling:**

Eivind Holst orienterte fra møte i Bodø 27.3.19. Har bedt om at man i prosess med ambulanshelikopter ser på hvor det er dårlig dekning med landbasert ambulanse.

**Vedtak:** Tas til orientering.

1. Beredskap ved ulykker

**Behandling:**

Hans Fredrik Sørdal innledet med bakgrunn i trafikkulykke i Flakstad 28.3.19.

**Vedtak:** Hans Fredrik Sørdal utarbeider forslag til felles uttalelse. Sendes ut på e-postbehandling.

1. Telenors varslede utfasing av kobbernett

**Behandling:**

Remi Solberg innledet med bakgrunn i Telenors varsel om konsekvenser av utfasing av kobbernettet.

**Vedtak:** Remi Solberg utarbeider forslag til felles uttalelse. Sendes ut på e-postbehandling.

Lofoten 29.mars 2019

\_\_\_\_\_\_\_\_\_\_\_\_\_\_\_\_\_\_\_
Eivind Holst
Leder